Mobiililaajakaistaan sopiva reititin sisältää ominaisuuksissaan maininnan yhteystekniikasta. Yleisimpiä markkinoilla esiintyviä termejä ovat LTE, 4G ja 5G. Jos jokin näistä termeistä on mainittuna reitittimen ominaisuuksissa tai nimessä, ovat ne pääsääntöisesti yhteensopivia mobiililaajakaistan kanssa.
Jos sinulla ei ole ennestään mobiililaajakaistaan soveltuvaa reititintä, suosittelemme hankkimaan tämän operaattorilta mobiililaajakaistan yhteydessä. Operaattorien tarjoamat reitittimet ovat ominaisuuksiltaan riittäviä peruskäyttäjälle ja hintansa puolesta ne ovat erittäin kilpailukykyisiä. Pääsääntöisesti operaattorilta saat saman laitteen edullisemmin kuin erikseen kaupasta ostettuna.